Ifølge abortforskriften § 18 anses et foster som levedyktig når det ville vært i stand til å overleve utenfor mors liv på det tidspunkt et eventuelt avbrudd ville vært utført. Dersom fosteret er vurdert som levedyktig er svangerskapsavbrudd forbudt, med mindre det er fare for kvinnens liv. Etter utgangen av 22. svangerskapsuke (21 uker og 6 dager) skal fosteret betraktes som levedyktig med mindre det er grunn til å tro at fostret vil dø før fødsel eller kort tid etter, på grunn av alvorlige avvik eller diagnoser.